open-index/open-wikipedia-markdown huggingface dataset:
Svømming under VM i svømmesport 2011 – 50 meter fri kvinner

**50 meter fri kvinner** var en svømmeøvelse som ble arrangert under VM i svømmesport 2011 med forsøksheat 30. juli  og finalen 31 juli.
## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

Ingen nye verdens- eller mesterskapsrekorder ble satt under konkurransen.

## Resultater
### Forsøksheat
87 svømmere deltok i 12 heat.

### Semifinaler
Semifinalene ble avholdt kl 18.57.

#### Semifinale 1

#### Semifinal 2

### Finale
Finalen ble avholdt kl 18.20.

## Referanser


## Eksterne lenker
* 2011 World Aquatics Championships: Women's 50 metre freestyle start list, from OmegaTiming.com; hentet 23. juli 2011.
Hidilyn Diaz

**Hidilyn Diaz** (født 20. februar 1991) er en filippinsk vektløfter som konkurrerer i -58 kg. 

Hun representerte landet sitt under Sommer-OL 2008 i Beijing, der hun kom på 10.-plass.
Under Sommer-OL 2012 i London fikk hun ikke noe gyldig resultat. 
I Sommer-OL 2016 i Rio de Janeiro vant hun OL-sølv, mens i Sommer-OL 2020 i Tokyo vant hun OL-gull.
Dette var landets første OL-gull i historien.

## Referanser


## Eksterne lenker
*
Rattikan Gulnoi

**Rattikan Gulnoi** (født 17. september 1993) er en thailandsk vektløfter som konkurrerer i -58 kg. Hun representerte landet sitt i Sommer-OL 2012 i London, der hun tok bronse. 

## Referanser


## Eksterne lenker
*
Silvana Saldarriaga

**Silvana Saldarriaga** (født 13. mars 1993) er en peruansk vektløfter som konkurrerer i -63 kg. Hun representerte landet sitt under Sommer-OL 2012 i London, der hun kom på 10.-plass. 

## Referanser


## Eksterne lenker
*
Kuo Hsing-chun

**Kuo Hsing-chun** (født 26. november 1993) er en taiwansk vektløfter som konkurrerer i -58 kg. Hun representerte Kinesisk Taipei under Sommer-OL 2012 i London, der hun kom på 8.-plass. 

Under Sommer-OL 2020 i Tokyo som ble arrangert i 2021, tok hun gull. 

Under Sommer-OL 2024 som ble avholdt i Paris, tok hun bronse.

Hun er alumni og professor ved Fu Jen katolske universitet.
## Referanser


## Eksterne lenker
*
Meline Daluzian

**Meline Daluzian** (armensk: Մելինե Դալուզյան; født 20. april 1988) er en armensk vektløfter som konkurrerer i -69 kg. Hun representerte landet sitt under Sommer-OL 2012 i London, der hun opprinnelig kom på 15.-plass, men seinere ble diskvalifisert. 

## Referanser


## Eksterne lenker
*
Mercy Obiero

**Mercy Apondi Obiero** (født 27. august 1978) er en kenyansk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom på 14.-plass. 

## Referanser


## Eksterne lenker
*
Iker Muniaín

**Iker Muniain Goñi** (født 1992) er en spansk fotballspiller som spiller for den argentinske klubben . 

Han har spilt flere aldersbestemte landskamper for Spania. På grunn av hans spillerstil har han blitt kalt "den spanske Messi" av media.

## Referanser


## Eksterne lenker
* 
* 
* Athletic Bilbao profile
* BDFutbol profile
Brasils kvinnelandslag i strandhåndball

**Brasils kvinnelandslag i beachhåndball** representerer Brasil i internasjonale konkurranser i strandhåndball. Sporten er underlagt Confederação Brasileira de Handebol, som er Brasils nasjonale håndballforbund. 

## Resultater
### VM i beachhåndball
Brasil deltok ved det første VM i beachhåndball som ble arrangert i 2004. Der kom de på 6.-plass. Russland vant dette mesterskapet. 

Ved VM 2006 i Rio de Janeiro i Brasil vant Brasil mesterskapet. De vant alle sine kamper i gruppespillet, og slo ut Kroatia (2-1) i kvartfinalen og Bulgaria (2-1) i semifinalen. I finalen møtte de Tyskland, og Brasil vant finalen 2-0. 

Både ved VM 2008 og VM 2010 fikk brasils kvinnelandslag bronsemedalje, før de igjen vant gull ved VM i beachhåndball 2012. Ved VM 2012 ble Brasils Patricia Scheppa kåret til turneringens mest verdifulle spiller (MVP), og i tillegg ble Millena Braga kåret til beste venstre ving og Patricia Scheppa beste høyre ving. 

### Panamerikamesterskapet i beachhåndball
Panamerikamesterskapet i beachhåndball er det regionale mesterskapet i beachhåndball, for land i Amerika, og mesterskapet er også kvalifisering for VM i beachhåndball.

Det brasilianske kvinnelaget fikk sølv ved Panamerikamesterskapet i beachhåndball 2004, bak Uruguay, men vant mesterskapet i både 2008 og 2012.

### World Games
Ved World Games 2001 kom Brasils kvinnelandslag på 3.-plass. 4 år senere, ved World Games 2005, vant de gull, og ved World Games 2009 fikk de igjen bronse. 

Ved World Games 2013 slo de Kroatia 2-1 i finalen, og vant disse lekene for andre gang. 

## Referanser
Karsten Tank Lorange

**Karsten Tank Lorange** (født 12. august 1909 Gjøvik, død 5. mai 1944) var et norsk NS-medlem og statspolitibetjent som ble likvidert av motstandsbevegelsen under okkupasjonen 1940-1945.
## Liv og virke
Lorange var medlem av Nasjonal Samling, og tjenestegjorde ved krigsutbruddet i politiet på Gjøvik der faren Johan Christian Lorange var politimester. Faren sympatiserte også med NS og trenerte i aprildagen 1940 mobiliseringsordren. 

Da ungdommer møtte opp ble de sendt hjem av politimesteren med beskjed om å ta det med ro. Dette skapte tendens til opptøy i Gjøvik og far og sønn ble raskt arrestert sammen med andre NS-folk i området. Karsten Lorange ble en ivrig nazist og Gestapo-agent nummer 66. Han var også tilknyttet Statspolitiet i Oslo og opererte som agent for det tyske sikkerhetspolitiet.

Han var blant motstandsfolk kjent som en brutal tjenestemann, særs aktiv i arbeidet med å rulle opp motstandsbevegelsen. Vinteren 1944 ble en rekke nordmenn arrestert som gisler og brakt inn i Wehrmacht-leiren på Raufoss der Gestapo og norsk politi for anledningen hadde opprettet sitt hovedkvarter. Politifolkene oppførte seg så brutalt at leirledelsen forlangte at de skulle forlate leiren, og Lorange var blant de aktive. Våren 1944 ledet Lorange ettersøkning på Einastranda der Osvald-gruppa hadde sitt tilhold. Osvald-gjengen hadde forlatt stedet dagen før Lorange og mannskap kom frem.

Lorange var kontakt for Gestapo og samarbeidet med angiveren Oscar Strømstad..
## Død
Han ble likvidert av Rolf «Frank» Andersen fra Osvald-gruppen på gata i Gjøvik 5. mai 1944, i krysset mellom Vestre Totenvei og Gjøvikgata. Bare NS-folk møtte opp i begravelsen. Etterforskningen viste at Lorange ble drept med samme våpen som Fritz Wagner Jonassen ble drept med i oktober 1944.

## Kritikk
På Gjøvik hadde en XU-agent kamuflert som NS-medlem, skaffet seg god oversikt over tyskernes disposisjoner. Men likvideringen av Lorange  førte til at han mistet sin beste kilde. Denne aksjonen har derfor blitt trukket fram som et eksempel på hvordan Sunde direkte ødela andre motstandstiltak.

## Referanser
Jesé Rodríguez

**Jesé Rodríguez Ruiz** (født 26. februar 1993) er en spansk fotballspiller som spiller for den brasilianske klubben .

Spillestilen hans har flere likhetstrekk til den portugisiske stjernen Cristiano Ronaldo. Han er et produkt av Real Madrids cantera og debuterte for A-laget i 2011. Han ble promotert til A-laget av Carlo Ancelotti i forkant av 2013-14 sesongen.

## Referanser


## Eksterne lenker
* 
* BDFutbol profile
Bulgarias kvinnelandslag i strandhåndball

**Bulgarias kvinnelandslag i strandhåndball** representerer Bulgaria i internasjonale konkurranser i strandhåndball. Sporten er underlagt Det bulgarske håndballforbundet (Bulgarian Handball Federation). 

## Resultater
Bulgaria deltok ved VM i beachhåndball 2006 i Rio de Janeiro i Brasil. Her spilte de seg fram til semifinalen, men tapte der 1-2 for Brasil. De tapte deretter bronsefinalen 0-2 mot Russland, og endte med det på 4.-plass i turneringen.
Anna Nurmukhambetova

**Anna Nurmukhambetova** (født 28. juli 1993) er en kasakhstansk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom tilslutt tok bronsemedaljen. 

## Referanser


## Eksterne lenker
*
Russlands kvinnelandslag i strandhåndball

**Russlands kvinnelandslag i strandhåndball** representerer Russland i internasjonale konkurranser i strandhåndball. Sporten er underlagt Russlands håndballunion (Союза гандболистов Россия), som er Russlands nasjonale håndballforbund.

## Resultater
### VM i beachhåndball
Russland deltok ved det første VM i beachhåndball som ble arrangert i 2004. Der kom de på 1.-plass, etter at de slo Tyrkia 2-1 i finalen, med sifrene 13-8, 8-15 og 4-2. Russlands Natalia Evtoukhova ble tatt ut på turneringens all star team.

Ved VM i beachhåndball 2006 i Rio de Janeiro i Brasil kom Russland på 3.-plass. De tapte 0-2 for Tyskland i semifinalen, men vant deretter bronsefinalen 2-0 over Bulgaria.

### EM i beachhåndball
Russland fikk bronse ved det første EM 2000. Både ved EM i beachhåndball 2002 og EM i beachhåndball 2004 vant de turneringen. To år senere fikk de sølv ved EM i beachhåndball 2006 i Cuxhaven i Tyskland.

Ved EM i beachhåndball 2007 tapte de bronsefinalen mot Norge, og endte på 4.-plass. De deltok ikke ved EM i 2009 og 2011.

I juli 2013 deltok de ved EM i beachhåndball 2013 i Randers i Danmark, der de kom på 6.-plass.

## Referanser


## Eksterne lenker
* Russian Handball Federation
Dzina Sazanavets

**Dzina Sazanavets**, belarusisk Дзіна Сазанавец - *Dzina Sazanavjets* (født 25. oktober 1990) er en belarusisk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom opprinnelig kom på 4.-plass, men seinere ble diskvalifisert.

## Referanser


## Eksterne lenker
*
José Campaña

**José Ángel Gómez Campaña** (født 1993) er en spansk fotballspiller som spiller for .

Han har tidligere spilt for den spanske klubben , engelske  og tyske .

Den 22. juli 2014 meldte han overgang fra Crystal Palace til .

## Meritter
**Spania**
* UEFA U-19 EM 2011: Vinner
* UEFA U-19 EM 2012: Vinner

## Referanser


## Eksterne lenker
* 
* 
* Sevilla official profile
* BDFutbol profile
* Futbolme profile
Huang Shih-hsu

**Huang Shih-hsu** (født 1975) er en taiwansk vektløfter som konkurrerer i -69 kg. Hun representerte Kinesisk Taipei under Sommer-OL 2012 i London, der hun kom på 7.-plass. 

## Referanser


## Eksterne lenker
*
Dietmar Woidke

**Dietmar Woidke** (født 22. oktober 1961 i Naundorf, idag en ortsteil i Forst i Landkreis Spree-Neiße) er en tysk politiker, medlem av SPD og fra 28. august 2013 ministerpresident i Brandenburg. Woidke ble i oktober 2010 innenriksminister i den tyske delstaten Brandenburg og var før dette leder av SPDs fraksjon i Brandenburgs landdag. Han tiltrådte den 1. november 2019 en ett års turnustjeneste som president i Forbundsrådet. 

Woidke har landbruksutdannelse og tok doktorgraden i 1993.

## Referanser


## Eksterne lenker
* 
* Biografi i Brandenburgische Landeszentrale für politische Bildung
Christian Atsu

**Christian Atsu Twasam** (født 10. januar 1992, død mellom 6. februar og 18. februar 2023) var en ghanesisk fotballspiller.

Han spilte for blant annet Newcastle, Hatayspor, og FC Porto.   

I fra 2011 til ut 2012 hadde han kontrakt med portugisiske Porto, og var delvis utlånt til Rio Ave i denne perioden. Atsu hadde deretter kontrakt med engelske Chelsea FC fra 2013 til 2017, men spilte ingen kamper for dem. Londonklubben lånte han derimot ut til klubber som Vitesse, Everton FC, Bournemouth FC, Málaga CF og Newcastle United FC.  I 2017 kjøpte Newcastle ham i fra Chelsea, og han spilte for dem frem til 2021. I fra 2021 til 2022 spilte han for Al-Raed FC i Saudi-Arabia. Den 6. september 2022 gikk han over til Hatayspor i Tyrkia.  

Atsu gjorde sin debut i Primeira Liga 28. august 2011 for Rio Ave i et 0-1 tap mot SC Olhanense. Han debuterte for FC Porto 11. august 2012 i en 1-0 seier over Académica.

Han debuterte for det ghanesiske landslaget 1. juni 2012 i en 7-0-seier over Lesotho.

Han ble tatt ut i den ghanesiske troppen til fotball-VM i 2014. Han spilte sin siste landskamp for Ghana den 6. juni 2016 mot Mauritius.

Atsu var savnet etter jordskjelvet i Tyrkia den 6. februar 2023, i sin daværende fotballklubbs hjemby Antakya og i de to påfølgende dager etter jordskjelvet kom det motstridende meldinger om han var funnet og bragt ut av ruinene. 8. februar 2023 hadde han derimot fremdeles status som savnet og han ble 12 dager etter skjelvet, den 18. februar, funnet død.

## Meritter
;FC Porto
* Primeira Liga (1): 2012/2013

## Referanser


## Eksterne lenker
* 
* 
* Stats and profile at Zerozero
* Stats at ForaDeJogo 
* Portuguese League profile
Leo William Cushley

**Leo William Cushley** (født 1961) er en skotsk  katolsk prest og pavelig æresprelat med tittel monsignore. Han ble 24. juli 2013 utnevnt til ny erkebiskop av Saint Andrews og Edinburgh hvor han etterfulgte kardinal Keith Patrick O'Brien. Cushley kom da fra posisjonen som leder av den engelskspråklige seksjonen av Vatikanets statssekretariat. Han vil bli innsatt som erkebiskop 21. september 2013.

Han ble presteviet for virke i Motherwell bispedømme 7. juli 1985 i St. Johannes døperen kirke i Uddingston av biskop Joseph Devine, etter studier først ved St Mary's College, Blairs i Aberdeen og deretter ved Det pavelige universitetet Gregoriana i Roma, hvor han tok en doktorgrad i kirkerett og fra det liturgiske instituttet Det pavelige atheneum Sant' Anselmo. Han verket deretter som kapellan ved katedralen i Motherwell og deretter i St. Serf’s i Airdrie fra 1988. Han arbeidet også i sognet St. Aidan’s i Wishaw.

Faren Bill var baker (død 2007), og moren Eileen var sekretær. Han har en bror og en søster, elektrikeren Kenneth og grunnskolelæreren Carey. Han gikk på Holy Cross High School i Hamilton før han begynte på gutteseminaret i Blairs.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal James Michael Harvey (1949- ) *1998
* Erkebiskop *Leo William Cushley* (1961- ) *2013

## Referanser
Australias kvinnelandslag i strandhåndball

**Australias kvinnelandslag i strandhåndball** representerer Australia i internasjonale konkurranser i strandhåndball. Sporten er underlagt Australian Handball Federation, som er Australias nasjonale håndballforbund.

## Resultater
### VM i beachhåndball
Australia deltok første gang i VM da de deltok ved VM i beachhåndball 2012 i Muskat i Oman. De kom på 8.-plass i denne turneringen.

## Referanser


## Eksterne lenker
* Australian Handball Federation
Jernbaneulykken i Santiago de Compostela

**Jernbaneulykken i Santiago de Compostela** fant sted 24. juli 2013 da et høyhastighetstog av typen Alvia på vei fra Madrid til Ferrol nordvest i Spania sporet av i høy hastighet i en kurve på høyhastighetslinjen Olmedo–Zamora–Galicia, omtrent fire kilometer før jernbanestasjonen i Santiago de Compostela. Av de 222 personene ombord, 218 passasjerer og fire besetningsmedlemmer, ble 79 drept og rundt 140 skadet.

Togets datarecorder viste at toget var underveis med mer enn det dobbelte av maksimal hastighet på 80 km/t da det kjørte inn i kurven. Ulykken ble registrert av et bakkebasert overvåkingskamera som viste at alle 13 vogner sporet av og fire veltet. Ulykken var den første som skjedde på en høyhastighetslinje i Spania og var den verste togulykken i Spania på 40 år.

## Referanser


## Eksterne lenker
*
Nadezjda Jevstjukhina

**Nadezjda Jevstjukhina** (russisk: Надежда Александровна Евстюхина; født 27. mai 1988 i Balasjikha) er en russisk vektløfter som konkurrerer i -75 kg. Hun representerte landet sitt under Sommer-OL 2012 i London, der hun kom på 13.-plass. Hun tok opprinnelig bronse under Sommer-OL 2008, men ble diskvalifisert og fratatt medaljen i august 2016 etter at en retesting av hennes dopingprøve fra lekene i 2008 var positiv.

## Referanser


## Eksterne lenker
*
María Fernanda Valdés

**María Fernanda Valdés** (født 17. mars 1992 i Coquimbo i Chile) er en chilensk vektløfter som konkurrerer i -75 kg. Hun representerte landet sitt under Sommer-OL 2012 i London, der hun kom på 9.-plass. 

## Referanser


## Eksterne lenker
*
Jaqueline Ferreira

**Jaqueline Antonia Ferreira** (født 5. mars 1987) er en brasiliansk vektløfter som konkurrerer i -75 kg. Hun representerte landet sitt under Sommer-OL 2012 i London, der hun kom på 8.-plass. 

Under Sommer-OL 2020 i Tokyo som ble arrangert i 2021, ble hun nummer 12. 

## Referanser


## Eksterne lenker
*
Madias Nzesso

**Madias Nzesso** (født 20. april 1992) er en kamerunsk vektløfter som konkurrerer i -75 kg. Hun representerte landet sitt under Sommer-OL 2012 i London, der hun etter at flere ble diskvalifisert fikk en bronsemedalje.

## Referanser


## Eksterne lenker
*
Abeer Abdelrahman

**Abeer Abdelrahman** (født 13. juni 1992 i Alexandria, Egypt) er en egyptisk vektløfter som har konkurrert i vektklassene -69 kg og -75 kg. 

Hun deltok under Sommer-OL 2008 og Sommer-OL 2012 i henholdsvis vektklassene -69&nbsp;kg og -75 kg, og kom opprinnelig på 5. plass i begge lekene. I 2016, ble Abeer Abdelrahman  med tilbakevirkende kraft den første egyptiske kvinne til å vinne en olympisk medalje da de opprinnelige gull-, sølv- og bronsemedaljevinnerne ble dikvalifisert på grunn av doping. Abdelrahman er nå sølvmedaljevinner i 75&nbsp;kg-øvelsen under Sommer-OL 2012. Hun ble nummer to etter Spanias Lidia Valentín. Den første egyptiske kvinnen som mottok sin olympiske medalje på seierspallen var Sara Ahmed da hun vant bronsemedalje i klassen 69 kg kvinner ved Sommer-OL 2016.

## Referanser


## Eksterne lenker
*
Aiseau-Presles

**Aiseau-Presles** er en kommune i provinsen Hainaut i Belgia. Kommunen består av fire delkommuner: Aiseau (med tettstedet Oignies), Pont-de-Loup, Presles og Roselies. Kommunens rådhus står i Roselies.

## Referanser


## Eksterne lenker
* 
* Byer og kommuner i Belgia
Mariam Usman

**Mariam Usman** (født 9. november 1990) er en nigeriansk vektløfter som konkurrerer i +75 kg. Hun representerte landet sitt under Sommer-OL 2008 i Beijing, der hun opprinnelig kom på 5. plass. Etter at de to som kom før henne, Olha Korobka fra Ukraina og Marija Grabovetskaja fra Kasakhstan, ble tatt i doping i 2016, ble bronsemedaljen tildelt Usman. Hun representerte også Nigerie under Sommer-OL 2012 i London, der hun kom på 14.-plass. 

## Referanser


## Eksterne lenker
*
Chapelle-lez-Herlaimont

**Chapelle-lez-Herlaimont** er en kommune og en landsby i provinsen Hainaut i Belgia. Kommunen består av tre delkommuner: Chapelle-lez-Herlaimont, Godarville og Piéton.

## Referanser


## Eksterne lenker
* Chapelle-lez-Herlaimont
* Byer og kommuner i Belgia
Holley Mangold

**Holley Mangold** (født 22. desember 1989) er en amerikansk vektløfter som konkurrerer i +75 kg. Hun representerte landet sitt under Sommer-OL 2012 i London, der hun kom på 10.-plass. 

## Referanser


## Eksterne lenker
* 
* 
* 
*  IWRP - profile
Nahla Ramadan

**Nahla Ramadan** (født 4. april 1985 i Alexandria i Egypt) er en egyptisk vektløfter som konkurrerer i +75 kg. Hun representerte landet sitt under Sommer-OL 2012 i London, der hun kom på 5.-plass. 

## Referanser


## Eksterne lenker
*
Manuela Schwesig

**Manuela Schwesig** (født 23. mai 1974 i Frankfurt an der Oder) er en tysk politiker fra Sozialdemokratische Partei Deutschlands (SPD). Hun ble 4. juli 2017 utnevnt som ministerpresident i delstaten Mecklenburg-Vorpommern. Hun var fra 2013 til 2017 Tysklands minister for familie, eldre, kvinner og ungdom.

Schwesig vokste opp i småbyen Seelow, i Brandenburg. Hennes far var låsesmed og moren statistiker. etter abitur ved Gymnasium Seelow studerte hun fra 1992 til 1995 ved Fachhochschule für Finanzen i Königs Wusterhausen, der hun tok diplomeksamen i finansøkonomi. 

Schwesig var fra 2009 minister for arbeid, likestilling og sosialsaker i delstaten Mecklenburg-Vorpommern. Hun ble 13. november 2009 valgt som en av fem stedfortredende ledere i SPD i Tyskland. Manuela Schwesig ble i forbindelse med valget i 2009 oppnevnt som medlem av Frank-Walter Steinmeiers kompetanseteam. Ved valget i 2013 fikk hun en tilsvarende posisjon i kanslerkandidat Peer Steinbrücks kompetanseteam, med ansvar for kvinne- og familiepolitikk, utvikling av Tysklands østlige deler, demografi og inkludering.

## Referanser


## Eksterne lenker
* 
* Biografi på internettsiden til Mecklenburg-Vorpommerns landdag
Niels Steensgaard

**Niels Steensgaard** (født 7. mars 1932- død 21. juli 2013) var en dansk historiker. Han var professor ved Københavns Universitet fra 1977 til 2002. Han forsket særlig på tidlig nytid (1400-1700-tallet). På midten av 1980-tallet skrev han Aschehougs verdenshistories 9. bind om utviklingen i perioden 1500-1750. Steensgaard var særlig inpirert av den franske historikeren Fernand Braudel og leverte mange bidrag til utviklingen av et verdensmarked for varer fra 1600-tallet til 1800-tallet.

## Litteratur

## Referanser
Umbrahonningeter

**Umbrahonningeter** er en fugl i gruppen *[[Pycnopygius]]* i familien honningetere. Den forekommer i Indonesia og Papua Ny-Guinea.

## Underarter
Det er beskrevet seks underarter av umbrahonningeter:
* *Pycnopygius ixoides cinereifrons* (Salomonsen, 1966)  
* *Pycnopygius ixoides finschi* (Rothschild & Hartert, 1903) 
* *Pycnopygius ixoides ixoides* (Salvadori, 1878) 
* *Pycnopygius ixoides proximus* (Madarasz, 1900)  
* *Pycnopygius ixoides simplex* (Reichenow, 1915) 
* *Pycnopygius ixoides unicus* (Mayr, 1931)

## Referanser


## Eksterne lenker
* 
* 
* 
* Birdlife Species Factsheet: ''Pycnopygius ixoides''. Hentet ut 29. juli 2013.
Shanghai Greenland Shenhua FC

**Shanghai Shenhua FC** (1951–) er en kinesisk fotballklubb fra Shanghai som med unntak av 1981 har spilt i Kinas toppdivisjon. De har flere seiere i landets FA-cup.

Navnet *Shenua* kommer av *shen hua* som betyr «Shanghais blomst», som også er klubbens tilnavn.

Laget het først **East China** og vant toppligaen i 1961 og 1962, samt FA-cupen i 1956 og 1991. Laget ble proff i 1993 med nytt navn **Shanghai Shenhua**, og vant proffligaen i 1995 og FA-cup i 1998. Med ny sponsor ble navnet i 2001 endret til **Shanghai Shenhua SVA SMEG**. De vant Kinesisk superliga i 2003, men tapte dette gullet i 2013 etter man oppdaget kampfiksing. Nye eiere i 2007 endret navnet til **Shanghai Shenghua Liansheng**, og et eierskifte i 2014 endret navnet til **Shanghai Greenland Shenhua FC**. FA-cupen vant de i 2017 og 2019.
  
Hjemmebanen er Hongkou Football Stadium (innviet 1998) med en tilskuerkapasitet på 33 000. Det var her finalen ble spilt i VM i fotball for kvinner 2007, og der Norges kvinnelandslag i fotball tapte bronsefinalen dagen før.

Det var her 33-årige Tom Kåre Staurvik jobbet i 2002 og spilte 4 kamper. I 2012 var 34-årige Didier Drogba her i noen måneder før han gikk til Galatasaray SK, i likhet med Nicolas Anelka som var spillende hjelpetrener for Jean Tigana en kort tid i 2012, men fikk ikke betalt og låntes til Juventus. En aldrende Tim Cahill spilte her i 2015 før den nytilsatte trener Gregorio Manzano tidlig 2016 ikke syntes han var så flink lenger, så Cahill gikk da til Hangzhou Greentown F.C..

## Galleri

上海虹口足球场全貌.jpg| Hongkou Stadium
Shanghaishenhua.png| Mot indonesiske Persik Kediri i AFC Champions League
File:Drogba and Anelka.jpg|Didier Drogba, Giovanni Moreno og Nicolas Anelka mot Guangzhou Evergrande i juli 2012.


## Referanser


## Eksterne lenker
* http://www.fifa.com/live-scores/clubs/club=china-pr-shanghai-shenhua-1884140/index.html 
*
Klaus Wiesehügel

**Klaus Wiesehügel** (født 1. mai 1953 i Mülheim an der Ruhr i Nordrhein-Westfalen) er en tysk fagforeningsleder og politiker (SPD). Wiesenhügel ble leder av den tyske fagforeningen IG Bauen-Agrar-Umwelt (IG BAU) 7. november 1995 og gjenvalgt senest i 2009. Fagforeningen organiserer blant andre arbeidere i byggfag og landbruk og hadde i 2012 ca. 300 000 medlemmer.

Klaus Wiesehügel ledet i 2002 sitt forbund i den første bygningsarbeiderstreik i Tyskland etter den andre verdenskrig. Han var en skarp kritiker av tidligere forbundskansler Gerhard Schröder og hans Agenda 2010, et reformprogram vedtatt i 2003 for Tysklands sosialsystem og arbeidsmarked. Wiesehügel omtalte ved en anledning Schröder som en «asosial desperado». 

Wiesehügel ble foran valget i 2013 oppnevnt som medlem av kanslerkandidat Peer Steinbrücks kompetanseteam, også kalt skyggeregjering, der med arbeid og sosialsaker som arbeidsområde.

## Liv
Wiesehügel er sønn av en betongarbeider og bodde til 1958 på sin bestefars bondegård. Han er faglært betongarbeider og har gått på Sozialakademie Dortmund som gir undervisning til arbeidstakere og tillitsvalgte i arbeids- og samfunnsliv. Wiesehügel er gift og har ett barn.

## Referanser
Monarch

**Monarch ⅍** er en dansk kjede av veikroer som driver 15 restauranter langs Danmarks motorveier. Dessuten drives restauranter og catering i Aalborg Lufthavn og Aarhus Lufthavn. Sistnevntes tax free-shop drives også av Monarch. Virksomheten har hovedsete ved Københavns Lufthavn i Kastrup og beskjeftiger i alt ca. 300 ansatte.

Monarch ble etablert i 1991 av Carestel. I 2004 overtok Dansk Erhvervsudvikling 60 prosent av aksjene i selskapet, mens 40 prosent ble solgt til selskapets danske ledelse, Jan Laursen, Margit Mønsted og Steffen Larsen. I 2007 kjøpte Select Service Partner Monarch.

## Kilder
* Pressemeddelelse: SSP køber Monarch A/S
Norsk selskap for 1700-tallsstudier

**Norsk selskap for 1700-tallsstudier** er en organisasjon som har til formål å fremme interessen for forskning knyttet til 18. århundre i Norge.  Det er et faglig nettverk for forskere, studenter og andre som arbeider med 1700-tallet som kunnskapsområde.

Selskapet ble stiftet i 1998 og er tilsluttet International Society for Eighteenth-Century Studies. Organisasjonen arrangerer konferanser annethvert år og har et hundretall medlemmer. 

## Eksterne lenker
*
Domino’s Pizza

**Domino's Pizza** er en amerikansk internasjonal franchisebasert pizzakjede med hovedkontor i Michigan og mer enn  restauranter i 70 land. Kjeden ble solgt til risikokapitalselskapet Bain Capital i 1998 og ble børsnotert i 2004. I mars 2017 kjøpte kjeden opp Dolly Dimples sine restauranter i Norge.

Kjeden åpnet sin første restaurant i Norge i august 2014 på Løren i Oslo.

I september 2018 ble det kjent at den danske Domino's-franchisen hadde jukset med datoer og brukte råvarer som var utgått på dato. I mars 2019 gikk den danske franchisen konkurs.

Det britiske selskapet Domino's Pizza Group, som gjennom DP Norway er franchisetaker i Norge, varslet 17. oktober 2019 at de kommer til å trekke seg ut av Island, Norge, Sveits og Sverige. Årsaken skal være lavere salgsvekst enn forventet. Domino's Pizza Group ønsker at en ny franchisetaker vil drive merket videre. Det norske selskapet Pizza Holding, som eier 20 % av DP Norway, hevdet de ønsker å drive franchisen videre.

## Referanser


## Eksterne lenker
* 
* Domino's Pizzas norske nettsted
Kir royal

**Kir royal** er en cocktail som er lik kir bortsett fra at den er laget med champagne istedenfor hvitvin. Aperitiffen er typisk servert i et smalt champagneglass.

## Referanser
Marmorhonningeter

**Marmorhonningeter** er en fugl i gruppen *[[Pycnopygius]]* i familien honningetere. Den forekommer i Indonesia og Papua Ny-Guinea.

## Underarter
Det er beskrevet tre underarter av marmorhonningeter:
* *Pycnopygius cinereus cinereus* (P. L. Sclater, 1874) 
* *Pycnopygius cinereus dorsalis* (Stresemann & Paludan, 1934) 
* *Pycnopygius cinereus marmoratus* (Sharpe, 1882)

## Referanser


## Eksterne lenker
* 
* 
* 
* Birdlife Species Factsheet: ''Pycnopygius cinereus''. Hentet ut 29. juli 2013.
Anne Beate Maurseth

**Anne Beate Maurseth** (født 1972) er en norsk litteraturviter som særlig har forsket på opplysningstiden og fransk litteratur. Hun er professor i allmenn litteraturvitenskap ved Universitetet i Bergen.

I 2003 tok hun doktorgraden på en avhandling om Denis Diderot. I 2005 utgav hun *Opplysningens sjonglør* som var den første biografi om Diderot på norsk For serien Cappelens upopulære skrifter har hun oversatt og skrevet etterord til *Sanselighetens politikk* av Jacques Rancière.

## Referanser


## Eksterne lenker
* 
*  Anne Beate Maurseth, ansattside ved UiB
* 
* 
*  Hjemmeside ved UCSB
Allround-NM på skøyter 1981 for herrer

**Allround-NM på skøyter 1981 for herrer** ble avholdt 31. januar og 1. februar 1981 på Holt stadion i Kongsvinger.Teknisk arrangør var Kongsvinger Idrettslag.

Norgesmester ble Kay Arne Stenshjemmet, Rælingen SK.

## Sammenlagt herrer

## Kilder
* 
* 

## Eksterne lenker
*
Ashley Jackson

**Ashley Jackson** (født 27. august 1987) er en britisk landhockeyspiller. Han representerte landet sitt under Sommer-OL 2012 i London, der han endte på fjerdeplass med det britiske landslaget.

## Referanser


## Eksterne lenker
*
Olivenrettnebb

**Olivenrettnebb** er en fugl i gruppen *[[Timeliopsis]]* i familien honningetere. Den forekommer i Indonesia og Papua Ny-Guinea.

## Underarter
Det er beskrevet fire underarter av olivenrettnebb:
* *Timeliopsis fulvigula fulvigula* (Schlegel, 1871) 
* *Timeliopsis fulvigula montana* (Mayr, 1931) 
* *Timeliopsis fulvigula fuscicapilla* (Mayr, 1931) 
* *Timeliopsis fulvigula meyeri* (Salvadori, 1896)

## Referanser


## Eksterne lenker
* 
* 
* 
* Birdlife Species Factsheet: ''Timeliopsis fulvigula''. Hentet ut 30. juli 2013.
Brunrettnebb

**Brunrettnebb** er en fugl i slekten *[[Timeliopsis]]* i familien honningetere. Den forekommer i Indonesia og Papua Ny-Guinea.

## Underarter
Det er beskrevet to underarter av brunrettnebb:
* *Timeliopsis griseigula fulviventris* (E. P. Ramsay, 1882) 
* *Timeliopsis griseigula griseigula* (Schlegel, 1871) 

## Referanser


## Eksterne lenker
* 
* 
* 
* Birdlife Species Factsheet: ''Timeliopsis griseigula''. Hentet ut 30. juli 2013.
Sothonningeter

**Sothonningeter** er en fugl i slekten *[[Melionyx]]* (tidligere *[[Melidectes]]*)  i familien honningetere. Den er endemisk til Ny-Guinea.

## Underarter
Det er beskrevet tre underarter av sothonningeter:
* *Melionyx fuscus fuscus*  (De Vis, 1897)  
* *Melionyx fuscus gilliardi* (Salomonsen, 1966) 
* *Melionyx fuscus occidentalis* (Junge, 1939) 

## Referanser


## Eksterne lenker
* 
* 
* 
* Birdlife Species Factsheet: ''Melidectes fuscus''. Hentet ut 30. juli 2013.
Brane Idrettslag

**Brane Idrettslag** (stiftet 11. november 1917) er et idrettslag fra Roverud i Kongsvinger i Innlandet. Idrettslaget ble stiftet med det formål å være idrettslag for hele Brandval kommune, men er i hovedsak begrenset til Roverud og omegn. Laget er et fleridrettslag som opp gjennom historien har holdt på med blant annet fotball, håndball, friidrett, ski og skøyter. Braneplassen ved Roverud er hjemmebanen til fotballaget, mens håndballaget benytter haller på Kongsvinger.

20. april 1929 stiftet arbeiderbevegelsen AIF Fart på Roverud. Fart og Brane ble slått sammen i 1940, effektivt fra 1946 grunnet andre verdenskrig. I kjølvannet av denne sammenslåingen ble Roverud og Omegn idrettslag dannet, men dette laget klarte ikke holdt aktiviteten oppe.

Brane Tigers er et tilbud for utviklingshemmede med lag både innen fotball og håndball.

## Skøyter
Klubben meldte seg ut av Norges Skøyteforbund i løpet av forbundets tingperiode 1988–1990, og dermed også ut av Hedmark Skøytekrets.

## Litteratur
*

## Referanser
Sanderud kapell

**Sanderud kapell** ble oppført i 1937–38 ved Sanderud sykehus i Stange kommune.

Det er et rektangulær trebygning (langkirke) med asymmetrisk plassert tårn på nordsiden og inngang i tårnfoten. Over inngangen er et bilde av Guds lam. Det er også et utbygg på sørsiden av østenden. Vindfløyen i tårnet bærer årstallet 1938, da kapellet ble innviet. Kapellet ligger mellom noen trær litt sør for de andre sykehusbyggene.

I en rapport fra 2013 sies kapellbygget å være i relativt dårlig stand, men det skal pusses opp innvendig, og el-installasjoner skal fornyes. Kapellet betjenes av prester fra Stange. Det brukes også til konserter og andre kulturarrangementer.

## Referanser


## Eksterne lenker
*
Rokoberget kirkeruin

**Rokoberget kirkeruin** er ruinen etter en kirke som i sin tid stod på et høydedrag sør for Rokosjøen i Løten kommune, Innlandet. Fra ruinene er det utsikt over vannet mot Rokosjøen camping.

Kirken er omtalt i et pavebrev fra 1254 og antas å ha vært valfartskirke en gang i tiden. Det antas at den forfalt etter reformasjonen.

Ruinen ble gravet ut i 1906–07, da et uthus som stod på stedet, ble fjernet. Berget stikker opp i dagen inne i kirken, som det bare er fundamenter igjen av. Ruinen er inngjerdet, og det er satt opp en støpul og en informasjonstavle utenfor gjerdet. Det holdes iblant friluftsgudstjenester på stedet, blant annet ved olsok.

## Eksterne lenker
* Kulturminnebeskrivelse for St. Mikaels kirkeruin på Rokoberget  (PDF hos Løten kommune)
* Faktaark fra Riksantikvaren  (JPG hos Løten kommune)
*
Blues for en god venn

**«Blues for en god venn»** er en norsk sang som ble skrevet av Øystein Sunde og Fredrik Wibe, og utgitt 27. september 1976 på Sundes musikkalbum *[[På sangens vinger]]*. Da *På Sangens Vinger* ble relansert på CD august 2012,  ble «Blues for en god venn» utelatt.

Tekstens jeg er en ulykkelig mann som i alkohol beruset tilstand møtte en dame på en firmafest og følgelig ble damen gravid. Forholdet til damen tok slutt siden hun ble sammen med en annen mann. Ergo må tekstens jeg betale barnebidrag. I sin fantasi sverger han hevn. Teksten er gjengitt på omslaget til *På sangens vinger*.

Sunde synger og komper seg selv på sin akustiske gitar (stålstrenger).

## Referanser
Mariakatedralen (Edinburgh)

**Mariakatedralen** egentlig: **The Metropolitan Cathedral of Our Lady of the Assumption** er en katolsk katedral i Edinburgh i Skottland. Den er setet for Saint Andrews og Edinburgh erkebispedømme, og moderkirken for den skotske katolisismen.

Kirken ble opprinnelig tegnet av den skotske arkitekten James Gillespie Graham og åpnet i 1814.

Da den katolske kirken i Skottland ble opprettet som en egen enhet i 1878, ble den katedral for det nye erkebispesetet. Den ble gitt betegnelsen *Metropolitan Cathedral* 5. juli 1886 med de rettighetene dette innebærer.

Katedralen har blitt utvidet, ombygget og ominnredet en rekke ganger gjennom historien, og den siste større endringen ble påbegynt i 1970-årene. Pave Johannes Paul II besøkte katedralen i mai 1982 som en del av sitt pavelige besøk til Skottland.

## Referanser


## Eksterne lenker
* Katedralens hjemmeside
Nasjonalt senter for kvinnehelseforskning

**Nasjonalt senter for kvinnehelseforskning**, tidligere **Nasjonal kompetansetjeneste for kvinnehelse**, ble opprettet av Helse- og omsorgsdepartementet i 2006 og er administrativt underlagt Oslo universitetssykehus. 

Fra 1.1 2020 har tjenesten endret navn til Nasjonalt senter for kvinnehelseforskning. 

Kvinnehelsesenteret skal legge vekt på forskning, kompetanseoppbygging, informasjon og rådgivning og samarbeide nært med kliniske miljøer.
Tjenestens spesifiserte områder er: Reproduktiv helse, fremtidsrettet fødsels- og svangerskapsomsorg, hjerte- og karlidelser, belastningslidelser og enkelte kreftformer som særlig rammer kvinner.

Bakgrunnen for opprettelsen var utredningen NOU 1999:13 – Kvinners helse i Norge og Rundskriv om høyspesialiserte tjenester I-19/2003.

Feltet kvinnehelse har flere tiltak, og i tillegg til nasjonal kompetansetjeneste for kvinnehelse er det etablert en kompetansetjeneste for amming og en kompetansetjeneste for gynekologisk onkologi.

Alle nasjonale kompetansetjenester skal hvert år levere årsrapport til Helse- og omsorgsdepartementet. Årsrapporten skal godkjennes av tjenestens referansegruppe innen den oversendes til evaluering hos Helsedirektoratet. Hvert 5. år evalueres hvilke tjenester som videreføres.

## Referanser



## Eksterne lenker
*
Iselin Ryvoll Klev

**Iselin Ryvoll Klev** (født 15. august 1984 i Bærums Verk) er en norsk tidligere håndballspiller, som spilte både håndball og strandhåndball. Hun har har blant annet VM-gull i strandhåndball fra VM i 2010.

## Karriere
### Håndball
Klev spilte for  i Eliteserien fra 2000 til 2009, før hun spilte to år for  i Danmark fram til juni 2011. Ringkøbing endte på fjerdeplass i 1. divisjon begge disse årene, og spilte kvalifisering for opprykk til Damehåndboldligaen, men tapte kvalifiseringen og misset dermed opprykket.

Høsten 2011 begynte hun å spille for , der hun spilte ut 2012-sesongen. Parallelt begynte hun også å jobbe for Sportsklubben Vidar, først som markedskoordinator, før hun tok på seg jobben som prosjektleder for Oslo Maraton, en jobb hun hadde fra november 2011 til desember 2012. 

I desember 2012 debuterte hun for  i eliteserien, hvor hun spilte ut 2012/13-sesongen.

### Strandhåndball
Klev deltok i sitt første mesterskap ved EM i strandhåndball 2004 i Alanya i Tyrkia. Her kom det norske laget på 11.-plass. Hun deltok også ved EM i strandhåndball 2006 i Cuxhaven i Tyskland, der Norge kom på 5.-plass, etter at de vant alle kampene sine i gruppespillet, men tapte kvartfinalen mot Kroatia. De slo Ungarn 2-1 i kampen om 5.-plassen, der Klev ble Norges toppscorer med 7 poeng.

Hun deltok igjen på det norske laget som fikk sølv i EM i strandhåndball 2009 i Larvik, der Norge tapte finalen 1-2 for Italia. Klev ble Norges toppscorer i finalen, med 13 poeng. I 2010 var hun med å vinne gull ved VM i strandhåndball 2010 i Antalya i Tyrkia. Her vant Norge finalen 2-0 over Danmark. Denne gangen ble hun VMs toppscorer.

Hun deltok ikke ved VM i strandhåndball 2012, men i juli 2013 deltok hun ved EM i strandhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina. 

Hun spilte også på Norges lag som deltok i strandhåndball ved Verdenslekene 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass. Klev scoret 9 poeng i bronsefinalen, og ble kåret til lekenes beste linjespiller.

## Referanser


## Eksterne lenker
*
Aruba under VM i svømmesport 2013

**[[Aruba]]** deltok under **[[VM i svømming 2013]]** i Barcelona i Spania fra 19. juli til 4. august 2013.

## Medaljer

## Svømming

Aruba var kvalifisert for 5 kvoteplasser til følgende svømmeøvelser:

;Menn

;Kvinner

## Synkronsvømming

Aruba var kvalifisert for 3 kvoteplasser til følgende synkronsvømmeøvelser: 

## Referanser


## Eksterne lenker
* Barcelona 2013 Official Site
* Arbuian Swimming Federation
Fredrikstad tollbod

**Fredrikstad tollsted** ble opprettet i 1569, da Fredrikstad overtok kjøpstadsrettighetene fra det brannherjede Sarpsborg i det som ble sett på som en gjenoppbygging av sistnevnte by. Tollstedets plassering før 1829 er ukjent. Så holdt det til i leide lokaler i tollkasserer Wilhelm Ramms bygård i Tollbodgaten i Gamlebyen (i Tollvesenets eie fra 1855) frem til ny tollbod stod klar i 1915.

Tollbod og pakkhus ble tegnet av Henry Bucher og oppført i 1911–15 i bydelen Cicignon, på området der en av skansene til det tidligere Cicignon fort hadde stått. Byggmester ved oppføringen var Axel Bronn.

Hovedbygningen på 2 1/2 etasjer er i tegl forblendet med granitt og har valmtak. Stilen er jugendpreget nybarokk. Pakkhuset vest for hovedbygningen (samme materialer) er en etasje lavere og er siden gjort om til kontorlokaler. Eiendommen har gnr./bnr. 300/1290, og begge bygningene er fredet.


Pakkhus ved Fredrikstad tollbod T015 01 0258.jpg|Pakkhuset ved siden av selve tollboden
730. Fredriksstad, Toldboden. - no-nb digifoto 20150807 00179 bldsa PK06323 (cropped).jpg|Tollboden og pakkhuset i Fredrikstad, tollboden til høyre. Postkort utgitt av J. H. Küenholdt mellom 1920 og 1930.
Fredrikstad tollbod med pakkhuset.jpg|Tollboden med pakkhus sett fra Gamlebyen


## Eksterne lenker
* Arc! – Gamle murhus i Fredrikstad: Tollboden
* Tollbodbrygga 2, Fredrikstad (PDF hos Riksantikvaren)
* Om tollboden og tollstedet i Fredrikstad byleksikon
*
Østerrike under VM i svømmesport 2013

**[[Østerrike]]** deltok under VM i svømming 2013 i Barcelona i Spania mellom 19. juli og 4. august 2013 innen 3 sporter med tilsammen 7 deltakere.

## Stuping

Østerrike var kvalifisert for to kvoteplasser for følgende stupeøvelser: 

;Menn

;Kvinner

## Svømming

Østerrikske svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):

;Menn

;Kvinner

## Synkronsvømming

Østerrike var kvalifisert med en synkron svømmer. 

## Referanser


## Eksterne lenker
* Barcelona 2013 Official Site
* Österreichischer Schwimmverband (tysk)
Matthias Machnig

**Matthias Machnig** (født 15. april 1960 i Wimbern, Kreis Soest i Nordrhein-Westfalen) er en tysk politiker og medlem av SPD. Han er fra 2009 næringsminister i den tyske delstaten Thüringen. Tidligere var han fra 2005 til 2009 statssekretær i Tysklands ministerium for miljøvern og fra 1998 til 1999 statssekretær i Tysklands samferdselsministerium. Machnig var fra 1999 til 2002 generalsekretær i SPD i Tyskland.

Ved valget i Tyskland 2013 ble Machnig oppnevnt som medlem av kanslerkandidat Peer Steinbrücks kompetanseteam, også kalt skyggeregjering, med miljø- og energipolitikk som oppgave.

## Referanser


## Eksterne lenker
*
Motorsag-pønk

**«Motorsag-pønk»** er en norsk sang som ble skrevet av Øystein Sunde og utgitt som B-side til singlen *[[Barkebille boogie (sang)|Barkebille boogie]]* i juli 1981. Den ble den også utgitt september samme år på Sundes musikkalbum *[[Barkebille boogie]]*.  På singlen varer opptaket noen sekunder mer.

Teksten og spillemåten er en parodi på pønkrock-stilen. Handlingen dreier seg om et band som ikke spiller vanlige instrumenter, men heller på motorsag.

Både tekst, noter og tilhørende tegning til «Motorsag-pønk» ble publisert i notaboka  *Kjekkere å ha&ndash;2* i 1992.

## Musikere og instrumenter

*Øystein Sunde: vokal, rytmegitar, hardingfele, lydeffekter
*Jonas Fjeld: rytmegitar, lydeffekter
*Johnny Sareussen: bass, lydeffekter
*Leif Jensen: trommer, lydeffekter
*Håkon Eliassen: motorsag i bilskjerm, lydeffekter
*Shari Gerber Nilsen: rasende kvinnestemme, lydeffekter

## Annet

*Lydeffektene besto i at samtlige var ute i luftegården til Roger Arnhoff Studio hvor diverse gjenstander ble kastet mens opptageren gikk. Enten er det Jonas Fjeld eller Johnny Sareussen som synger sammen med Sunde i mesteparten av sangen. Sareussen er den som snakker i starten.
*«Motorsag-pønk» var også med på *[[Bruk sagvett]]* (reklamekassett for Jobu – utgitt høsten 1981). Opptaket der varer også noen sekunder lenger (i likhet med hva den gjør på singlen *Barkebille boogie*).

## Referanser
Defense Health Agency

**Defense Health Agency** (**DHA**) er en amerikansk føderal etat som ble opprettet 1. oktober 2013. DHA er underlagt Forsvarsdepartementet og har sin opprinnelse i blant annet Tricare Management Activity, etaten som administrerte Tricare.

DHA har ansvar for omkring halvparten av de felles helsetjenestene som brukes av de militære medisinske kommandoene, slik som Tricare, stønad til legemidler, helse-IT, medisinsk logistikk og bygningsplanlegging. I tillegg vil etaten få ansvar for fem nye fellestjenester – folkehelse, medisinske anskaffelser, budsjett- og ressursforvaltning, medisinsk utdannelse og opplæring, og medisinsk forskning og utvikling – innen 1. oktober 2015. Etableringen av DHA innebærer den største reformen i det militære helsevesenets historie.

Sjefen for DHA er en militær offiser med generalløytnants eller viseadmirals grad. Generalløytnant Douglas J. Robb, USAF, er utnevnt til den første sjefen.

## Referanser
Slektens gang

**«Slektens gang»** eller **«Slektens sang»** er en norsk sang som ble skrevet av Ole Paus, og først utgitt under navnet «Slektens gang» i 1976 på Paus' konsertalbum *[[I anstendighetens navn]]*. Opptaket ble gjort 18. november 1975 i Chateau Neuf, Oslo.

Teksten er en satire på Margrethe Munthes barnesanger. Paus fremførte sangen i NRK-programmet *Hva sier stjernene?* (sendt 8. februar 1979)

## Musikere og instrumenter

*Ole Paus: vokal, akustisk gitar
*Egil Kapstad: piano
*Halvard Kausland: sologitar
*Arild Andersen: bass

## Øystein Sundes versjon

Øystein Sundes versjon er kalt «Slektens sang» og ble utgitt 27. september 1976 på Sundes musikkalbum *[[På sangens vinger]]*. Ole Paus hadde også en sentral rolle på Sundes versjon der Paus spiller rollen som den strenge faren etter at selve sangen er ferdig. Sønnen som fortvilet prøver å få til «Se Norges blomsterdal» på trompet, gjennomgår både kjeft og ørefik før han får det til. På denne innspillingen deltok:

*Øystein Sunde: vokal, elektrisk gitar, bass
*Ole Paus: spiller den strenge faren på slutten
*Fred Nøddelund: trompet
*Egil Kapstad: piano
*Svein Christiansen: trommer

## Referanser
Tommy Andersson

**Tommy Andersson** (født 3. februar 1950) er en svensk tidligere fotballspiller. Andersson, som var spiss, spilte for Malmö FF fra 1969 til 1980. Han kom til klubben i 1968, men måtte tilbringe et år på juniorlaget før han fikk spilletid på førstelaget.

## Referanser


## Eksterne lenker
*
Svømming under VM i svømmesport 2013 – 50 meter brystsvømming menn

**50 meter bryst menn** var en svømmeøvelse som ble arrangert under VM i svømming 2013 i Palau Sant Jordi i Barcelona i Spania den 30. og 31. juli.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene ble avholdt fra kl 10.00.

### Semifinaler
Semifinalene ble avholdt fra kl 18.18.

#### Semifinale 1

#### Semifinale 2

### Finale
Finalen ble avholdt kl 18.41.

## Referanser


## Eksterne lenker
* Barcelona 2013 Swimming Coverage
Vardåsen tuberkulosesanatorium

**Vardåsen tuberkulosesanatorium** (**Nedre Vardåsen**) i Asker åpnet i 1923 som tuberkulosesykehus for Oslo. Ved åpningen hadde sanatoriet 136 sengeplasser i en bygning i nybarokk stil med høyt tårn med spir, tegnet av Kristian Biong. To år senere ble sanatoriet utvidet med en egen barneavdeling med plass til 26 barn, da *Oslo kommunale hospital for [[Skrofulose|skrofuløse]] barn* ble flyttet hit fra Bleikøya. Til dette formålet ble «Odden», et stort, hvitt hus ved Nordvannet, innkjøpt. I 1927 ble barnesanatoriet Øvre Åsen for 95 barn ferdigstilt.

Med tiden avtok barnetuberkulosen, og barneavdelingene ble derfor ombygd til voksne pasienter. Etter andre verdenskrig kom den antibiotiske behandlingen, som nærmest gjorde slutt på tuberkulosen i Norge. Den ledige kapasiteten som oppsto på Vardåsen ble benyttet til attføring og rehabilitering for pasienter fra Aker og Ullevål sykehus. Fra 1. januar 1970 ble Vardåsen underlagt Dikemark sykehus. Etter omfattende ombygning ble Vardåsen den første alderspsykiatriske sykehusavdeling i Norge.

Hovedbygningen på Nedre Vardåsen er fredet.

## Kilder
* 

## Eksterne lenker
* 
*